C/2012 S1

Den C/2012 S1 (ISON) ass e Koméit, dee warscheinlech aus der Oort-Wollek staamt an den 28. November 2013 ganz no bei d'Sonn koum. E gehéiert zu der Grupp vun de sougenannte Sonnesträifer, ass allerdéngs kee Fragment vun der Kreutz-Grupp.

 Entdeckung 
De Koméit gouf den 21. September 2012 vum Amateurastronom Witali Newski (Виталий Невский) aus Wäissrussland a vum Artjom Nowitschonok (Артём Новичонок) aus Russland op CCD-Fotoen entdeckt, déi si mam 40-Zentimeter-Teleskop vum International Scientific Optical Network (ISON) als schwaachen Niwwelfleck am Stärebild Cancer fonnt haten.http://www.sterne-und-weltraum.de/alias/schweifsterne/raumsonde-deep-impact-beobachtet-komet-ison/1183459 De Koméit gouf no dëser Organisatioun genannt.

 Bunnverlaf 

Den 1. Oktober 2013 koum hie bis op eng Distanz vun 10,9 Millioune km un de Planéit Mars erun. Am weidere Verlaf koum en den 28. November 2013 ganz no bei eis Sonn.

Am Perihel hat den ISON eng Bunnevitesse vu ronn 360 km/smarspages.eu Off Topic: Neies vum Koméit ISON a säin Ofstand zur Sonn war nëmme ronn 0,012 AE (1,8 Millioune Kilometer), wat ongeféier engem Sonnenduerchmiesser entsprécht. D'Temperatur op der Uewerfläch vum Koméitekär war dobäi méiglecherweis iwwer 2500 °C.spaceweather.com vum 23. November 2013 No engem staarken Hellegkeetsverloscht goung een dovun aus, datt de Koméit bei sengem Rendez-vous mat der Sonn, wéinst der héijer Temperatur an de staarke Gezäitekräften (Roche-Grenz), zerbrach ass.wetteronline: Komet ISON weitgehend zerbrochen-Nur ein paar Reste weiter intakt Och wann d'Fotoe vun der SOHO-Raumsond sou interpretéiert goufen, datt op d'mannst en Deel vum Koméit de Perihel iwwerstanen hätt, Comet ISON May Have Survived nasa.gov - online am Internet: 29. November 2013 hat sech vum 2. Dezember 2013 un d'Iwwerzeegung verdicht, datt de fréiere Koméit sech elo als Stëbswollek duerch d'Sonnesystem beweegt.Florian Freistetter: Nach dem Perihel: Kollidiert ISON nun mit der Erde?, Science Blogs, 2. Dezember 2013.
Lescht Fotoe vum Hubble-Weltraumteleskop vum 18. Dezember 2013 weise keng Iwwerreschter vum Koméit. D'Koordinate vun der ugehollener Bleif goufen aus de leschte Positioune berechent, op deenen den ISON nach ze gesi war. D'Biller hu keng Spuer vum ISON gewisen, an et geet een dovun aus, datt nëmmen nach Gas, Stëbs a ganz kleng Deeler iwwereg sinn.hubblesite.org vum Zolt Levay, 20. Dezember 2013

Déi noost Distanz zu eiser Äerd war fir den ISON – oder seng Iwwerreschter – an der Nuecht vum 26. op de 27. Dezember 2013, hie war do ronn 60 Millioune km ewech.

 Siichtbarkeet 

De Max-Planck-Institut fir Sonnesystemfuerschung hat den 18. November 2013 matgedeelt, datt de Koméit mat bloussem A ze gesi wier.Koméit „Ison“: Schwäifstär mat bloussem A ze gesinn, Focus online vum 18. November 2013 Ufanks gouf ugeholl, datt hie bei der Sonn kuerzzäiteg souguer Vollmoundhellegkeet (−12,7 mag) kréie kéint.www.planetarium-hamburg.de: Zerfällt ISON?, ofgeruff den 3. Dezember 2013 Tatsächlech blouf d'Hellegkeet am Perihelduerchgank wäit drënner.www.icq.eps.harvard.edu: Recent Comet Brightness Estimates, ofgeruff den 3. Dezember 2013

 Fuerschungsresultater 
Am Februar 2013 gouf mat der Observatioun vum Koméit ISON am Kader vun der Nofollgermissioun EPOXI vun der Raumsond Deep Impact ugefaangen. Dobäi koumen och d'Sonde Mars Reconnaissance Orbiter a Lunar Reconnaissance Orbiter zum Asaz.http://www.universetoday.com/99777/deep-impact-images-spectacular-incoming-comet-ison-curiosity-nasa-armada-will-try/#more-99777

 Kuckt och 

 Um Spaweck 

  spaceweather.com: BIG SUN-DIVING COMET DISCOVERED
  New Comet: C/2012 S1 (ISON)
  Infoen
  Aktuelle Bericht zum Koméit ISON, Biller a Kaarten (Bayerischer Rundfunk)
 C/2012 S1 (ISON) - De nächste grousse Koméit?
 Sensatiounskoméit Enn November 2013?
 En zweeten nach méi helle Koméit 2013?!
 E Joerhonnertkoméit Enn 2013?

Kategorie:Zerstéiert Koméiten
Kategorie:Astronomesch Objeten, déi 2012 entdeckt goufen